[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 17.5.2006

KOM(2006) 201 endelig

2006/0075 (COD)

Forslag til

EUROPA-PARLAMENTETS OG RÅDETS BESLUTNING

om fastlæggelse af et handlingsprogram for toldvæsenet i Fællesskabet (Told 2013)

(forelagt af Kommissionen) {SEC(2006) 570}

BEGRUNDELSE

BAGGRUNDEN FOR FORSLAGET |

110 | Begrundelse og formål Ved Europa-Parlamentets og Rådets beslutning nr. 253/2003/EF indførtes Told 2007, som er et handlingsprogram for toldvæsenet i EF, der udløber den 31. december 2007. Den 6. april 2005 vedtog Kommissionen en meddelelse[1], hvori der gives udtryk for det ønskelige i at forlænge programmerne Told 2007 og Fiscalis 2003-2007 med henholdsvis Told 2013[2] og Fiscalis 2013. |

120 | Generel baggrund En af de store udfordringer, som Den Europæiske Union kommer til at stå over for i de kommende år, er at skabe vækst og jobs, som det fremgår af genlanceringen af Lissabon-strategien[3]. 2013-programmet vil aktivt bidrage til gennemførelsen af denne strategi og øge EU-virksomheders konkurrenceevne, både på det indre marked og internationalt. 2013-programmet vil være en støtte for toldadministrationerne i de deltagende lande; det vil fremme lovlig handel, og det vil forenkle og fremskynde de forskellige procedurer og samtidig beskytte borgernes sikkerhed og Fællesskabets finansielle interesser. Det nye program vil navnlig: støtte udvikling af et paneuropæisk elektronisk toldmiljø og bidrage til gennemførelse af den moderniserede toldkodeks fortsætte med at udbygge det internationale toldsamarbejde mellem toldadministrationerne i EU og tredjelandes toldmyndigheder hvad angår forsyningskædesikkerhed i overensstemmelse med EU’s internationale forpligtelser støtte den videre udvikling og gennemførelse af begrebet autoriseret økonomisk operatør for at tilbyde lempelser for erhvervsdrivende, der følger reglerne. sikre vedligeholdelse af de nuværende operationelle transeuropæiske it-systemer fortsætte med udvikling af samarbejde, udveksling af information og bedste praksis med toldadministrationerne i tredjelande, især kandidatlandene, potentielle kandidatlande og partnerlandene i den europæiske naboskabspolitik. |

130 | Gældende bestemmelser på det område, som forslaget vedrører Told 2013-programmet er efterfølgeren til Told 2007. |

141 | Overensstemmelse med andre EU-politikker og -mål Ikke aktuel |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

211 | Høringsmetoder, hovedmålgrupper og respondenternes overordnede profil Alle deltagerlandene deltog i den elektroniske midtvejsevaluering, og der blev gennemført case studies i seks af landene. I forbindelse hermed blev der gennemført dybtgående interviews med programkoordinatorerne, brugere af it-systemer, deltagere i begivenheder, toldmyndighedernes hierarki samt erhvervsdrivende. I forbindelse med midtvejsevalueringen blev der også gennemført interviews med erhvervsdrivende, som deltager i kontaktgruppen for forsendelse og i kontaktgruppen for e-told. Deltagere i programbegivenheder opfordres jævnligt til at komme med tilbagemeldinger som led i den integrerede overvågning af 2007-programmet. |

212 | Kort gennemgang af input og af, hvordan disse er blevet indarbejdet Interessenterne anser toldprogrammet for at være meget relevant for at opfylde myndighedernes behov og mener, at toldprogrammet er væsentligt for at få EU’s toldunion til at fungere. Deltagerlandene værdsatte navnlig programmets fleksibilitet og ønskede, at denne bibeholdes fremover. De understregede også, at programmet har en vigtig rolle, når det gælder om at støtte deltagerlandenes bestræbelser på at lære af hinanden og således undgå kostbare fejl. Midtvejsevalueringen anbefalede at styrke aktiviteterne på områderne uddannelse og informationsformidling. Denne anbefaling er der taget hensyn til ved udarbejdelsen af det nye forslag. |

Ekspertbistand |

229 | Der var ikke behov for ekstern ekspertbistand. |

230 | Konsekvensanalyse Den første mulighed - at standse toldprogrammet – vil have en umiddelbar og ødelæggende virkning på det indre marked som helhed og for gennemførelsen af toldunionen i særdeleshed. Den anden mulighed – at etablere 2013-programmet som en videreførelse af 2007-programmet uden yderligere ressourcer til at støtte nye politiske initiativer og/eller reagere på ændrede forhold - ville indebære en progressiv forværring af den nuværende situation. Selv om løsningen kan se tilfredsstillende ud på kort sigt, ville den hurtigt åbenbare sine begrænsninger og uønskede virkninger, idet toldmyndighederne ikke ville have tilstrækkelige ressourcer til at imødegå de kommende udfordringer. Den tredje mulighed opererer med, at 2013-programmet etableres som en forlængelse af 2007-programmet, men styrkes med yderligere finansielle midler for på den ene side at støtte nye politiske initiativer og på den anden side at give en minimal stigning i budgetterne for alle andre underområder. De nye initiativer, som i stort omfang skal bidrage til udviklingen af en fuldt udviklet elektronisk toldadministration (e-toldinitiativet), vil sluge den største del af de ekstra midler. Der er også brug for ekstra midler til at opgradere de transeuropæiske it-systemer til at absorbere den forventede stigning i dataudveksling, medens en lille del af midlerne vil blive anvendt til at udvikle initiativer til støtte for videndeling på områderne e-læring og informationsudveksling. |

231 | Kommissionen har foretaget en konsekvensanalyse, jf. arbejdsprogrammet, og rapporten findes under SEC(2006) 570. |

FORSLAGETS RETLIGE ASPEKTER |

305 | Resumé af forslaget Fastlæggelse af et handlingsprogram for toldvæsenet i Fællesskabet (Told 2013) |

310 | Retsgrundlag Traktaten om fastlæggelse af Det Europæiske Fællesskab, navnlig artikel 95. |

320 | Subsidiaritetsprincippet Subsidiaritetsprincippet finder anvendelse, for så vidt som forslaget ikke hører ind under Fællesskabets enekompetence. |

Målene med forslaget kan ikke i tilstrækkelig grad opfyldes af medlemsstaterne, hvilket skyldes følgende: |

321 | Da målene for de i denne beslutning fastlagte foranstaltninger ikke i tilstrækkelig grad kan opfyldes af de deltagende lande og derfor på grund af aktionens omfang og virkninger bedre kan gennemføres på fællesskabsplan, kan Fællesskabet træffe foranstaltninger i overensstemmelse med proportionalitetsprincippet, jf. traktatens artikel 5. |

En indsats på fællesskabsplan vil af nedenstående grunde være et mere effektivt redskab til at nå målene med forslaget: |

324 | Selv om ansvaret for, at disse mål føres ud i livet, først og fremmest påhviler de deltagende lande, er der behov for en supplerende indsats på fællesskabsplan for at koordinere aktiviteterne, oprette en infrastruktur og sikre det nødvendige incitament. |

Forslaget er derfor i overensstemmelse med subsidiaritetsprincippet. |

Proportionalitetsprincippet Forslaget er i overensstemmelse med proportionalitetsprincippet, hvilket begrundes således: |

331 | I overensstemmelse med proportionalitetsprincippet, jf. EF-traktatens artikel 5, går denne beslutning ikke ud over, hvad der er nødvendigt for at nå målene. |

Reguleringsmiddel/-form |

341 | Foreslået retsakt: Andet (fællesskabsprogram) |

342 | Andre reguleringsmidler ville ikke være hensigtsmæssige, hvilket skyldes følgende forhold: Ikke relevant |

BUDGETMÆSSIGE KONSEKVENSER |

401 | De operationelle omkostninger, som skal afholdes af Fællesskabet, kan opdeles i to hovedkategorier, fælles tiltag og it-tiltag. Fælles tiltag dækker over benchmarking, seminarer, workshopper, projektgrupper, arbejdsbesøg, overvågning, uddannelse og andre aktiviteter under artikel 1, stk. 2, litra h). It-tiltag dækker over funktion og videreudvikling af eksisterende transeuropæiske systemer og udvikling og implementering af nye systemer. Det samlede beløb, der skal afholdes over Fællesskabets budget er således på 323,8 mio. EUR. 2013-programmet er et 6-årigt program, der falder sammen med de finansielle overslag for 2007–2013. Dette fællesskabsprogram bør gennemføres ved hjælp af kontrakter for teknisk og administrativ bistand med tjenesteudbydere. Kommissionen forbeholder sig muligheden af at undersøge, hvorvidt visse dele af dette fællesskabsprogram kunne overdrages til et forvaltningsorgan. |

YDERLIGERE OPLYSNINGER |

520 | Ophævelse af gældende retsforskrifter Vedtagelse af forslaget vil indebære ophævelse af eksisterende lovgivning. |

570 | Nærmere redegørelse for forslaget Artikel 7: Kommunikations- og informationsudvekslingssystemer Transeuropæiske kommunikations- og informationsudvekslingssystemer er afgørende for, at toldadministrationerne kan handle, som om de var en enkelt administration, og især for at sikre, at de bliver mere effektive. 2013-programmet vil støtte de systemer, der har relation til told, og som er under udvikling eller allerede er operationelle ved denne beslutnings ikrafttræden, og også udvikling af nye toldrelaterede systemer, der indføres i medfør af fællesskabslovgivningen. Det elektroniske toldinitiativ vil blive støttet af 2013-programmet. Den transeuropæiske e-forvaltningsaktion, som er fastsat i Europa-Parlamentets og Rådets afgørelse 2004/387/EF af 21. april 2004 om interoperabel levering af paneuropæiske e-forvaltningstjenester til offentlige myndigheder, virksomheder og borgere (Idabc)[4], forudsætter foranstaltninger til at gøre tilrettelæggelsen af toldkontrol mere effektiv og til at sikre en løbende datastrøm for at gøre toldklarering mere effektiv, at mindske de administrative byrder, at bekæmpe svig, organiseret kriminalitet og terrorisme, at beskytte budgetinteresser samt intellektuel ejendomsret og kulturarven, at øge produktsikkerheden og sikkerheden i den internationale handel og at øge sundheds- og miljøbeskyttelsen. Med disse mål for øje er tilvejebringelse af informations- og kommunikationsteknologi (ikt) til toldformål af væsentlig interesse, og derfor har Kommissionen igangsat initiativet til oprettelse af et elektronisk papirfrit toldmiljø i Fællesskabet[5]. De tidligere programmer har vist, at det er vigtigt med en omfattende koordinering mellem interessenterne, hvis disse transeuropæiske it-systemer skal kunne forvaltes uden de store problemer. Et andet vigtigt element er, at også Kommissionen og de deltagende lande hver på deres område gør deres for at få de eksisterende systemer til at fungere og at få udviklet kommende transeuropæiske foranstaltninger. Forslaget indfører en klar ansvarsdeling mellem Kommissionen og de deltagende lande. Kommissionen kan gøre kommunikations- og informationsudvekslingssystemerne tilgængelige for andre offentlige tjenester til toldmæssig brug og anden brug, forudsat at der betales et bidrag til programbudgettet. Artikel 8: Benchmarking Der organiseres benchmarking-aktiviteter med sigte på at forbedre toldforvaltningen ved at sammenligne arbejdsmetoder. I midtvejsevalueringen blev det understreget, at benchmarking er meget nyttig. Artikel 9: Seminarer og workshopper På seminarer er der mulighed for at udbrede og udveksle information, at skabe og udforske nye ideer og at dele viden, ekspertise og erfaring mellem de deltagende lande. Når det er relevant, vil der blive indbudt repræsentanter fra erhvervslivet med særlig relevant viden eller andre repræsentanter med særlig relevant viden. For at skabe interesse og sikre et strategisk overblik kan der tilrettelægges et seminar på højt niveau, når en vigtig ny aktivitet skal løbe af stabelen. De deltagende lande kan undersøge specifikke tekniske områder mere dybtgående på workshopper, som kan være et led i et seminar eller stå alene. Artikel 10: Projektgrupper og styringsgrupper Projektgrupperne skal have specifikke forud fastsatte mål og forventet udfald og vil være begrænsede i antal og tid. I disse grupper udveksler virksomhedseksperter information og synspunkter og udvider dermed deres viden. På den måde kan et lille antal medlemsstater udvikle ekspertise, som er værdifuld for alle deltagende lande, og som senere kan gøres tilgængelig for dem alle. En vigtig opgave for 2013-programmet er samordningen af de forskellige tiltag og oprettelse af styringsgrupper, hvor repræsentanter for alle deltagende lande mødes. Artikel 11: Arbejdsbesøg Arbejdsbesøg er rettet mod at undersøge en bestemt administrativ praksis i en anden administration eller at finde en løsning på et problem af strategisk eller praktisk art. Artikel 12: Uddannelsesaktiviteter Under de succesrige toldprogrammer blev det meget klart, at det er vigtigt at have en fælles fremgangsmåde med hensyn til uddannelse, hvis det skal sikres, at embedsmændene i alle deltagende lande får de samme fornødne professionelle færdigheder og den samme viden. 2013-programmet vil bygge videre på den ekspertise, der er opnået under 2007-programmet, især med hensyn til udvikling af forskellige læringsmetoder og fælles indhold. Artikel 13: Overvågning Ved overvågningstiltag aflægger embedsmænd fra Kommissionen og de deltagende lande sammen besøg for at kontrollere, i hvor høj grad EF-retten bliver implementeret på nationalt plan, og hvilke hindringer der eventuelt er. Disse aktiviteter giver værdifuld information, så der kan udvikles yderligere bistand eller aktiviteter, som kan afhjælpe situationen. Artikel 1, stk. 2, litra h): Andre aktiviteter I 2007-programmet blev det klart, at omstændighederne kan gøre det nødvendigt at udvikle et skræddersyet tiltag for at imødekomme et særligt behov. Med 2013-programmet kan der udvikles alle andre former for aktiviteter, som er nødvendige for gennemførelsen af programmets mål. Artikel 3: Deltagelse i programmet De deltagende lande er medlemsstaterne i Den Europæiske Union og kandidatlandene, potentielle kandidatlande og visse partnerlande inden for den europæiske naboskabspolitik, for så vidt som man er nået til enighed om de nødvendige ordninger. Artikel 14: Deltagelse i programmets aktiviteter Repræsentanter fra internationale organisationer, tredjelandes administrationer samt erhvervsdrivende og disses organisationer kan deltage i programmets aktiviteter, når det er væsentligt for at nå programmets mål. Artikel 15: Informationsudveksling Midtvejsevalueringen af 2007-programmet har bekræftet, at informationsdelingen og videnudvekslingen mellem administrationerne indbyrdes og mellem administrationerne og Kommissionen samt konsolideringen af den viden, der er opnået i forbindelse med programbegivenheder, må tilrettelægges på en mere struktureret måde. Derfor vil 2013-programmet lægge særlig vægt på informationsdeling og forvaltning af viden. |

1. 2006/0075 (COD)

Forslag til

EUROPA-PARLAMENTETS OG RÅDETS BESLUTNING

om fastlæggelse af et handlingsprogram for toldvæsenet i Fællesskabet (Told 2013)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om fastlæggelse af Det Europæiske Fællesskab, særlig artikel 95,

under henvisning til forslag fra Kommissionen[6],

under henvisning til udtalelse fra Det Europæiske Økonomiske og Sociale Udvalg[7],

efter proceduren i traktatens artikel 251, og

ud fra følgende betragtninger:

(1) En af de største udfordringer for Fællesskabet i de kommende år er at skabe vækst og jobs, som det fremgår af genlanceringen af Lissabon-strategien. De tidligere programmer på toldområdet, især Europa-Parlamentets og Rådets beslutning nr. 253/2003/EF om vedtagelse af et handlingsprogram for toldvæsenet i EF[8] (i det følgende kaldet ”Told 2007"), har i væsentlig grad bidraget til, at de overordnede mål i Told-programmet kunne nås. Det vil derfor være hensigtsmæssigt at fortsætte aktiviteter, der er påbegyndt under disse programmer. Programmet bør have en varighed på seks år for at tilpasse det til varigheden af den flerårige finansordning, som er indeholdt i den interinstitutionelle aftale af ( indsæt dato ) mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[9].

(2) Toldmyndighederne spiller en afgørende rolle, når det gælder om at beskytte Fællesskabets interesser, navnlig de finansielle interesser. De sørger for samme beskyttelsesniveau for Fællesskabets borgere og erhvervsdrivende overalt i Fællesskabets toldområde, hvor toldformaliteter afvikles. I den forbindelse har den strategiske politik, som Toldpolitikgruppen har fastlagt, været rettet mod at sikre, at de nationale toldmyndigheder fungerer lige så effektivt og virkningsfuldt og at de reagerer på ethvert krav, der måtte opstå som følge af en ændring af toldmiljøet, som var de en enkelt myndighed. Det er derfor vigtigt, at programmet er konsekvent og understøtter den overordnede toldpolitik samt at oprettelsen af Toldpolitikgruppen, der er sammensat af toldadministrationernes ledere og disses repræsentanter, støttes af programmet. Gennemførelsen af dette program bør derfor koordineres og tilrettelægges af Kommissionen og medlemsstaterne som led i den fælles politik, som udformes af Toldpolitikgruppen.

(3) Der er behov for en indsats på toldområdet, som prioriterer forbedring af kontrollen af svig, mindskelse af omkostningerne til at overholde toldlovgivningen for erhvervsdrivende, en effektiv styring af kontrollen af varer ved de ydre grænser og beskyttelse af de europæiske borgere med hensyn til sikkerhed og sikring hvad angår den internationale forsyningskæde. Fællesskabet burde derfor inden for rammerne af sine egne beføjelser være i stand til at støtte tiltag fra medlemsstaternes toldadministrationer, og alle de muligheder, som fællesskabsreglerne giver med hensyn til administrativt samarbejde, bør udnyttes fuldt ud.

(4) For at støtte kandidatlandenes tiltrædelsesproces bør disse landes toldadministrationer modtage den nødvendige bistand, så de kan påtage sig alle de opgaver, der kræves i henhold til fællesskabslovgivningen fra datoen for deres tiltrædelse, herunder forvaltning af de nye, ydre grænser. Dette program bør derfor være åben for kandidatlandes og potentielle kandidatlandes deltagelse.

(5) For at støtte toldreformer i lande, som deltager i den europæiske naboskabspolitik, er det hensigtsmæssigt at give dem mulighed for på visse betingelser at deltage i udvalgte programaktiviteter.

(6) Med den stigende globalisering af handelen, udviklingen af nye markeder og ændringer i metoderne for varebevægelser og den hastighed, hvormed de foregår, bliver det nødvendigt for toldadministrationerne at styrke deres forbindelser med Fællesskabets toldadministrationer, samt med erhvervsliv, juridiske og videnskabelige kredse eller andre operatører, der er engageret i udenrigshandel. Programmet bør give personer, som repræsenterer sådanne kredse eller administrationer, mulighed for at deltage i programaktiviteter, når dette er hensigtsmæssigt.

(7) De transeuropæiske computerbaserede, sikre kommunikations- og informationsudvekslingssystemer, som finansieres under 2007-programmet, spiller en afgørende rolle for toldforvaltningen i Fællesskabet, når det gælder udveksling af oplysninger mellem toldmyndighederne og bør derfor fortsat støttes under programmet.

(8) De erfaringer, som Fællesskabet har opnået i forbindelse med tidligere Told-programmer, har vist, at det at bringe embedsmænd fra forskellige nationale administrationer sammen omkring fagspecifikke aktiviteter, hvor der benyttes værktøjer som benchmarking, projektgrupper, seminarer, workshopper, arbejdsbesøg, uddannelsesaktiviteter og overvågning, i vid udstrækning kan bidrage til at nå målene for programmet. Disse aktiviteter bør derfor videreføres, og det bør også gøres muligt, at der kan udvikles nye værktøjer, når det er nødvendigt for at kunne imødekomme behovene endnu mere effektivt.

(9) Toldembedsmændene må have tilstrækkelige sprogkundskaber for at kunne samarbejde og deltage i Told-programmet. Det er medlemsstaternes ansvar, at deres embedsmænd har de fornødne sproglige kundskaber.

(10) Midtvejsevalueringen af 2007-programmet har bekræftet, at informationsdelingen og videnudvekslingen mellem administrationerne indbyrdes og mellem administrationerne og Kommissionen samt konsolideringen af den viden, der er opnået i forbindelse med programbegivenheder, må tilrettelægges på en mere struktureret måde. Der bør derfor lægges særlig vægt på informationsdeling og videnforvaltning under dette program.

(11) Selv om ansvaret for, at disse mål føres ud i livet, først og fremmest påhviler de deltagende lande, er der behov for en supplerende indsats på fællesskabsplan for at koordinere aktiviteterne, oprette en infrastruktur og sikre det nødvendige incitament. Da målene for de i denne beslutning fastlagte foranstaltninger ikke i tilstrækkelig grad kan opfyldes af de deltagende lande og derfor på grund af aktionens omfang og virkninger bedre kan gennemføres på fællesskabsplan, kan Fællesskabet træffe foranstaltninger i overensstemmelse med proportionalitetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne beslutning ikke ud over, hvad der er nødvendigt for at nå målene.

(12) Denne beslutning fastlægger for hele programmets varighed en finansieringsramme, der udgør det primære referencegrundlag for budgetmyndigheden, jf. punkt 33 i den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren[10].

(13) De foranstaltninger, der er nødvendige for at gennemføre denne beslutning, bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[11] -

VEDTAGET FØLGENDE BESLUTNING:

KAPITEL I

GENERELLE BESTEMMELSER

Artikel 1

Fastlæggelse af programmet

1. Der fastlægges herved et flerårigt fællesskabshandlingsprogram (Told 2013), i det følgende benævnt "programmet", for perioden 1. januar 2008 til 31. december 2013, som skal støtte og supplere tiltag, der iværksættes af medlemsstaterne på toldområdet.

2. Aktiviteterne under programmet omfatter følgende:

(a) kommunikations- og informationsudvekslingssystemer

(b) benchmarking

(c) seminarer og workshopper

(d) projektgrupper og styringsgrupper

(e) arbejdsbesøg

(f) uddannelsesaktiviteter

(g) overvågning

(h) alle andre aktiviteter, der er nødvendige for at opfylde programmets mål.

Artikel 2

Definitioner

I denne beslutning forstås ved:

(1) “administration”: de offentlige myndigheder og organer i de lande, der deltager i programmet, som er ansvarlige for forvaltning af told eller aktiviteter i forbindelse med told

(2) ”embedsmand": en embedsmand i administrationen

Artikel 3

Deltagelse i programmet

1. Deltagerlande er medlemsstaterne og de lande, der er omhandlet i stk. 2.

2. Programmet er åbent for deltagelse af:

(a) Kandidatlande, der er omfattet af en førtiltrædelsesstrategi, i overensstemmelse med de generelle principper og betingelser for disse landes deltagelse i EF-programmer, som er fastsat i de respektive rammeaftaler og associeringsrådsafgørelser

(b) potentielle kandidatlande i overensstemmelse med de bestemmelser, som skal aftales med disse lande efter indgåelsen af rammeaftaler vedrørende deres deltagelse i EF-programmer.

3. Visse lande, som er partnere i den europæiske naboskabspolitik, kan eventuelt også deltage i programmet, hvis de har nået et tilstrækkeligt tilnærmelsesniveau til Fællesskabet for den relevante lovgivning og administrative metoder, i overensstemmelse med regler, som fastlægges sammen med de pågældende lande efter indgåelse af rammeaftaler om deres deltagelse i fællesskabsprogrammer.

4. Deltagende lande repræsenteres af medlemmer af den relevante administration.

Artikel 4

Overordnede mål

1. Programmet udformes, så det sikres, at følgende overordnede mål opfyldes:

(a) Sikring af, at aktiviteterne på toldområdet opfylder det indre markeds behov, herunder for forsyningskædesikkerhed

(b) lige så effektivt samspil mellem og opgaveløsning hos toldadministrationerne som var de én myndighed, således at det sikres, at kontrollerne er ækvivalente overalt inden for Fællesskabets toldområde og at legitime forretningsaktiviteter understøttes

(c) sikring af den nødvendige beskyttelse af Fællesskabets finansielle interesser

(d) styrkelse af borgernes sikkerhed og sikring

(e) forberedelse af udvidelsen, herunder erfarings- og videndeling med de berørte landes toldadministrationer.

2. Den fælles tilgang til toldpolitikken tilpasses til stadighed til udviklingen af Kommissionen og medlemsstaterne i fællesskab i Toldpolitikgruppen, der er sammensat af lederne af toldadministrationer fra Kommissionen og medlemsstaternes toldmyndigheder eller disses repræsentanter. Kommissionen underretter regelmæssigt Toldpolitikgruppen om foranstaltninger vedrørende programmets implementering.

Artikel 5

Specifikke mål

1. De specifikke mål for programmet er:

(a) At reducere de administrative byrder og efterlevelsesomkostninger for de erhvervsdrivende ved at forbedre standardiseringen og forenklingen af toldsystemer og toldkontrol, især for data-input og risikostyring

(b) at identificere, udvikle og anvende bedste arbejdspraksis, især på områderne forudgående og efterfølgende revisionskontrol, risikoanalyse, toldkontrol og forenklede procedurer

(c) at vedligeholde et system til måling af medlemsstaternes resultater inden for toldadministration for at forbedre resultaterne

(d) at støtte tiltag til at forebygge uregelmæssigheder ved hurtigt at formidle kontroloplysninger til toldsteder i forreste linje

(e) at støtte skabelsen af et transeuropæisk elektronisk toldmiljø gennem udvikling af interoperable kommunikations- og informationssystemer med heraf følgende lovgivningsmæssige og administrative ændringer

(f) at vedligeholde de bestående kommunikations- og informationssystemer, og efter behov udvikle nye systemer

(g) at iværksætte tiltag, som kan støtte toldtjenesterne i lande, som er ved at forberede deres tiltrædelse

(h) at bidrage til etablering af toldadministrationer af høj kvalitet i tredjelande

(i) at forbedre samarbejdet mellem toldadministrationer i EU og i tredjelande, herunder navnlig partnerskabslandene i den europæiske naboskabspolitik

(j) at udvikle og styrke fælles uddannelse.

Artikel 6

Arbejdsprogram

Kommissionen fastlægger hvert år et arbejdsprogram efter proceduren i artikel 19, stk. 2.

KAPITEL II

PROGRAMMETS AKTIVITETER

Artikel 7

Kommunikations- og informationsudvekslingssystemer

1. Kommissionen og de deltagende lande sikrer, at de i stk. 2 omhandlede kommunikations- og informationsudvekslingssystemer er operationelle.

2. Kommunikations- og informationsudvekslingssystemerne er:

(a) Det Fælles Kommunikationsnet/Den Fælles Systemgrænseflade (CCN/CSI)

(b) det nye edb-baserede forsendelsessystem (NCTS/NSTI)

(c) toldsystemerne

(d) e-toldsystemerne

(e) systemerne til sikkerhedsopdateringer

(f) alle nye kommunikations- og informationsudvekslingssystemer på toldområdet, som oprettes i henhold til fællesskabslovgivningen, og som er fastsat i det i artikel 6 omhandlede arbejdsprogram.

3. Kommunikations- og informationsudvekslingssystemernes fællesskabselementer omfatter maskinel, programmel og nettilslutninger, der skal være fælles for samtlige deltagende lande. Kommissionen indgår på Fællesskabets vegne de fornødne kontrakter til sikring af disse elementers operationelle egenskaber.

4. Kommunikations- og informationsudvekslingssystemernes ikke-fællesskabselementer omfatter nationale databaser, som udgør en del af disse systemer, nettilslutninger mellem fællesskabselementerne og ikke-fællesskabselementerne, samt det programmel og maskinel, som hvert deltagende land måtte anse for hensigtsmæssigt for at få det fulde udbytte af systemerne overalt i sin administration. De deltagende lande sikrer, at ikke-fællesskabselementerne holdes operationelle, og sikrer disse elementers interoperabilitet med fællesskabselementerne.

5. Kommissionen koordinerer i samarbejde med de deltagende lande de aspekter ved fastlæggelsen af og virkemåden for fællesskabs- og ikke-fællesskabselementerne i systemerne og infrastrukturen, der er omhandlet i stk. 2, for at sikre, at de er operationelle, kan sammenkobles og hele tiden forbedres. De deltagende lande overholder de tidsplaner og frister, som fastlægges herfor.

6. Kommissionen kan gøre kommunikations- og informationsudvekslingssystemerne tilgængelige for andre offentlige tjenester til toldmæssig brug og anden brug, forudsat at der betales et bidrag til programbudgettet.

Artikel 8

Benchmarking

Der kan organiseres benchmarking-aktiviteter mellem to eller flere deltagerlande, som sammenligner arbejdsmetoder, procedurer eller processer, og som på grundlag af forud aftalte indikatorer udpeger bedste praksis.

Artikel 9

Seminarer og workshopper

Kommissionen og de deltagende lande tilrettelægger sammen seminarer og workshopper og sørger for udbredelse af resultaterne heraf.

Artikel 10

Projektgrupper og styringsgrupper

Kommissionen kan i fællesskab med de deltagende lande oprette projektgrupper, som skal udføre specifikke opgaver, der skal afsluttes inden for et nærmere angivet tidsrum, og styringsgrupper, som skal udføre opgaver af koordinerende art.

Artikel 11

Arbejdsbesøg

1. De deltagende lande tilrettelægger arbejdsbesøg for embedsmænd. Arbejdsbesøgene strækker sig ikke over mere end en måned. Hvert arbejdsbesøg målrettes mod en særlig arbejdsaktivitet, forberedes i tilstrækkelig grad og evalueres efterfølgende af de pågældende embedsmænd og administrationer. Arbejdsbesøgene kan være rent praktiske eller målrettet mod specifikke prioriterede aktiviteter.

2. De deltagende lande giver embedsmænd på arbejdsbesøg mulighed for at deltage aktivt i værtsadministrationens aktiviteter. Med henblik herpå skal de besøgende embedsmænd være bemyndiget til at udføre de opgaver, som hører til de funktioner, de får overdraget af værtsadministrationen, i overensstemmelse med landets retsorden.

3. I besøgsperioden sidestilles besøgende embedsmænds civilretlige ansvar i forbindelse med udøvelsen af deres opgaver med værtsmyndighedens nationale embedsmænds. De besøgende embedsmænd er underlagt samme regler for tavshedspligt som de nationale embedsmænd.

Artikel 12

Uddannelsesaktiviteter

1. Kommissionen sørger sammen med de deltagende lande for at fremme et struktureret samarbejde mellem nationale uddannelsesinstitutioner og embedsmænd med ansvar for uddannelse hos toldmyndighederne, og herunder navnlig for:

(a) At fastlægge uddannelsesstandarder, udbygge eksisterende uddannelsesprogrammer og om nødvendigt udarbejde nye programmer med henblik på at etablere en fælles uddannelseskerne for embedsmænd, således at disse kan erhverve de nødvendige fælles faglige færdigheder og kundskaber

(b) at samordne åbningen af uddannelseskurser, der afholdes af et deltagende land for egne embedsmænd, for deltagelse af embedsmænd fra alle deltagerlande, når det er hensigtsmæssigt

(c) at udvikle den nødvendige infrastruktur og de nødvendige værktøjer til fælles tolduddannelse og styring af tolduddannelse, når det er hensigtsmæssigt

(d) at overveje mulighederne for at udvikle uddannelsestiltag i samarbejde med andre offentlige myndigheder.

2. De deltagende lande sørger for, at de fælles uddannelsesprogrammer og den fælles struktur for uddannelse på toldområdet, der er omhandlet i stk. 1, litra c), er fuldt ud integreret i de nationale uddannelsesprogrammer.

Desuden sørger de deltagende lande for, at deres embedsmænd får den nødvendige grund- og videreuddannelse til at kunne erhverve de fælles faglige færdigheder og kundskaber i overensstemmelse med uddannelsesprogrammerne samt den sprogundervisning, som er nødvendig for, at embedsmændene kan tilegne sig tilstrækkelige sprogkundskaber til at kunne deltage i programmet.

Artikel 13

Overvågning

1. Kommissionen beslutter i samarbejde med de deltagende lande, hvilke specifikke sektorer i Fællesskabets toldlovgivning der skal gøres til genstand for overvågning.

2. Sådan overvågning foretages af fælles overvågningshold sammensat af toldembedsmænd fra medlemsstaterne og tjenestemænd fra Kommissionen. Disse hold aflægger ud fra en tematisk eller regional tilgang besøg forskellige steder i Fællesskabets toldområde, hvor toldmyndighederne udfører deres opgaver. De analyserer toldpraksis på nationalt plan, identificerer eventuelle vanskeligheder med gennemførelse af undersøgte regler og anfører i givet fald forslag til tilpasning af både fællesskabsregler og arbejdsmetoder med henblik på at gøre toldvæsenet som helhed mere effektivt. Rapporterne sendes til medlemsstaterne og Kommissionen.

Artikel 14

Deltagelse i programmets aktiviteter

Repræsentanter fra internationale organisationer, tredjelandes administrationer samt erhvervsdrivende og disses organisationer kan deltage i programmets aktiviteter, når det er væsentligt for at nå de mål, der er omhandlet i artikel 4 og 5.

Artikel 15

Informationsdeling

Kommissionen udvikler sammen med deltagende lande en systematisk og struktureret deling af informationer, der fremkommer som resultat af programmets aktiviteter.

KAPITEL III

FINANSIELLE BESTEMMELSER

Artikel 16

Finansieringsramme

1. Finansieringsrammen for gennemførelse af programmet i perioden 1. januar 2008 til 31. december 2013 fastsættes til 323,8 mio. EUR.

2. De årlige bevillinger godkendes af budgetmyndigheden inden for rammerne af de finansielle overslags flerårige ordning.

Artikel 17

Udgifter

1. De nødvendige udgifter til gennemførelsen af programmet deles af Fællesskabet og de deltagende lande i henhold til stk. 2 til 6.

2. Fællesskabet afholder følgende udgifter:

(a) Udgifter til erhvervelse, udvikling, installering, vedligeholdelse og daglig drift af fællesskabselementerne i de kommunikations- og informationsudvekslingssystemer, der er beskrevet i artikel 7, stk. 3

(b) rejse- og opholdsudgifter for deltagende lande i tilknytning til benchmarking-aktiviteter, arbejdsbesøg, seminarer, workshopper og projektgrupper, uddannelsestiltag og overvågning

(c) udgifter til tilrettelæggelse af seminarer og workshopper samt rejse- og opholdsudgifter til deltagelse af eksterne eksperter og deltagere omhandlet i artikel 14

(d) udgifter til erhvervelse, udvikling, installering, vedligeholdelse af uddannelsessystemer og –moduler, forudsat at de er fælles for alle deltagende lande

(e) udgifter til alle øvrige aktiviteter, der er omhandlet i artikel 1, stk. 2.

3. De deltagende lande samarbejder med Kommissionen, således at bevillingerne anvendes i overensstemmelse med princippet om forsvarlig økonomisk forvaltning.

Kommissionen fastlægger reglerne for betaling af udgifter, jf. finansforordningen, og meddeler disse til de deltagende lande.

4. Kommissionen træffer alle nødvendige foranstaltninger til budgetforvaltning af programmet i henhold til proceduren i artikel 19, stk. 2.

5. Bevillingerne til programmet kan også dække udgifter til forberedende aktiviteter, tilsyns-, kontrol-, audit- og evalueringsaktiviteter, som umiddelbart kræves til forvaltning af programmet og virkeliggørelse af dets mål, herunder navnlig undersøgelser, møder, informations- og publikationsaktiviteter, udgifter i forbindelse med it-net, der fokuserer på informationsudveksling, og alle andre udgifter til teknisk og administrativ bistand, som Kommissionen har behov for i forbindelse med forvaltningen af programmet.

6. De deltagende lande afholder følgende udgifter:

(a) udgifter til udvikling, indkøb, installering, vedligeholdelse og daglig drift af ikke-fællesskabselementerne i de kommunikations- og informationsudvekslingssystemer, der er beskrevet i artikel 7, stk. 4

(b) udgifter til grund- og videreuddannelse, herunder sprogundervisning, af deres embedsmænd.

Artikel 18

Finanskontrol

Finansieringsafgørelserne og alle aftaler eller kontrakter, der følger af denne beslutning, underkastes finanskontrol og om nødvendigt revisioner på stedet foretaget af Kommissionen, herunder Det Europæiske Kontor for Bekæmpelse af Svig (OLAF), og af Den Europæiske Revisionsret. Alle tilskud, der ydes i henhold til denne beslutning, skal på forhånd være godkendt skriftligt af modtagerne. Denne godkendelse skal omfatte en tilkendegivelse om, at modtagerne accepterer, at Den Europæiske Revisionsret kan revidere anvendelsen af det ydede tilskud.

KAPITEL IV

ANDRE BESTEMMELSER

Artikel 19

Udvalg

1. Kommissionen bistås af ”Told 2013-udvalget” (i det følgende benævnt "udvalget").

2. Når der henvises til dette stykke, anvendes den i artikel 4 i afgørelse 1999/468/EF omhandlede procedure i overensstemmelse med samme afgørelses artikel 7 og 8. Det tidsrum, der er omhandlet i artikel 4, stk. 3, i afgørelse 1999/468/EF, fastsættes til tre måneder.

3. Udvalget vedtager selv sin forretningsorden.

Artikel 20

Opfølgning

Programmet underkastes en løbende fælles overvågning af de deltagende lande og Kommissionen.

Artikel 21

Midtvejsevaluering og slutevaluering

1. Programmet underkastes en midtvejsevaluering og en slutevaluering, der foretages under Kommissionens ansvar ved hjælp af de i stk. 2 omhandlede rapporter, som de deltagende lande har udarbejdet, og af al anden relevant information. Programmet evalueres ud fra de i artikel 4 og 5 fastsatte mål.

I midtvejsevalueringen gennemgås de resultater, der er opnået midtvejs i gennemførelsen af programmet hvad angår effektivitet og efficiens, og det undersøges om programmets oprindelige mål fortsat er relevante. Desuden foretages der en vurdering af bevillingsanvendelsen og af status for opfølgning og gennemførelse.

Slutevalueringen har til formål at vurdere programmets effektivitet og efficiens.

2. De deltagende lande fremsender følgende evalueringsrapporter til Kommissionen:

(a) senest den 31. marts 2011 en midtvejsevalueringsrapport om programmets relevans, effektivitet og efficiens

(b) senest den 31. marts 2014 en slutevalueringsrapport, der blandt andet fokuserer på programmets effektivitet og efficiens.

3. På grundlag af de i stk. 2 omhandlede rapporter og andre relevante oplysninger forelægger Kommissionen Europa-Parlamentet og Rådet følgende rapporter:

(a) senest den 30. september 2011 en midtvejsevalueringsrapport og en meddelelse om, hvorvidt programmet bør videreføres

(b) senest den 30. september 2014 slutevalueringsrapporten.

4. Disse rapporter sendes også til Det Europæiske Økonomiske og Sociale Udvalg og til Regionsudvalget til orientering.

Artikel 22

Ophævelse

Beslutning 253/2003/EF ophæves med virkning fra den 1. januar 2008.

Finansielle forpligtelser i forbindelse med foranstaltninger i medfør af beslutningen er dog fortsat underlagt beslutningens bestemmelser, indtil de er afsluttet.

Artikel 23

Ikrafttræden

Denne beslutning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. januar 2008.

Artikel 24

Adressater

Denne beslutning er rettet til medlemsstaterne.

Udfærdiget i Bruxelles, den .

På Europa-Parlamentets vegne På Rådets vegne

Formand Formand

FINANSIERINGSOVERSIGT

FORSLAGETS BETEGNELSE:

Forslag til Europa-Parlamentets og Rådets beslutning om fællesskabsprogrammet Told 2013

ABM/ABB-RAMME

Politikområder og dermed forbundne aktiviteter:1404 Toldpolitik

BUDGETPOSTER

Budgetposternes nummer og tekst (aktionsposter og dermed forbundne poster vedrørende teknisk og administrativ bistand (tidl. B..A-poster)):

- 140403 Told 20013-programmet

- 14010405 Programmet Told 2013 – Udgifter til administrativ forvaltning

- Den endelige budgetstruktur for programmet Told 2013 bliver fastlagt på et senere tidspunkt.

Foranstaltningens og de finansielle virkningers varighed:

- Retsgrundlaget er gyldigt fra 1.1.2008 til 31.12.2013.

- Betalingerne vil fortsat finde sted efter den 31.12.2013.

Budgetoplysninger:

Budgetpost | Udgifternes art | Nye | EFTA-bidrag | Bidrag fra ansøgerlandene | Udgiftsområde i de finansielle overslag |

140403 | IOU | Diff[12] | JA | NEJ | JA | 1a |

14010405 | IOU | Ikke-diff[13] | JA | NEJ | JA | 1a |

SAMMENFATNING AF RESSOURCERNE

Finansielle ressourcer

Sammenfatning af forpligtelsesbevillinger (FB) og betalingsbevillinger (BB)

i mio. EUR (3 decimaler)

SAMLET REFERENCEBELØB |

FB I ALT, inkl. udgifter til personaleressourcer | A+c+d+e | 47,104 | 53,732 | 55,682 | 60,132 | 64,932 | 67,482 | 349,064 |

BB I ALT, inkl. udgifter til personaleressourcer | b + c + d + e | 20,653 | 40,640 | 52,732 | 56,617 | 60,497 | 64,692 | 53,233 | 349,064 |

Samfinansiering

Uoplyst

Forenelighed med den finansielle programmering

x Forslaget er foreneligt med den gældende finansielle programmering.

Denne beslutning er forenelig med den flerårige finansordning, der er knyttet til interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning. Den hører under underudgiftsområde 1a – Konkurrenceevne for vækst og beskæftigelse.

Finansielle virkninger på indtægtssiden

x Forslaget indvirker ikke direkte på indtægterne, selvom en modernisering af toldadministrationen kan hjælpe til at gøre påkrævningen af de egne indtægter mere effektiv og mere rentabel.

Personaleressourcer (fuldtidsækvivalenter) (herunder tjenestemænd, midlertidigt ansatte og eksternt personale) – se nærmere under punkt 8.2.1.

Årlige behov | 2008 | 2009 | 2010 | 2011 | 2012 | 2013 |

Personaleressourcer i alt | 47 | 49 | 49 | 49 | 49 | 49 |

SÆRLIGE FORHOLD OG MÅL

Behov, der skal dækkes på kort eller lang sigt

En mere detaljeret gennemgang findes i punkt 4 i konsekvensanalysen for Told 2013-programmet.

Told-programmet har til formål at imødegå bestående og fremtidige udfordringer på toldområdet. Der vil derfor blive lagt vægt på at styrke sikkerhed og sikring inden for Fællesskabet og ved de ydre grænser og således øge europæiske virksomheders konkurrenceevne og yderligere forbedre det indre markeds funktion. Programmet vil også støtte oprettelsen af et papirløst elektronisk toldsystem.

Opfølgerprogrammet vil fortsat støtte det transeuropæiske elektroniske kommunikationsnet toldmyndighederne og udbygge faciliteterne efter behov. Told-programmet vil fortsætte med at fostre samarbejde mellem toldmyndigheder og deres embedsmænd gennem at dele viden og bedste praksis, som giver medlemsstaterne mulighed for at lære af hinanden i stedet for at skulle opbygge ekspertise fra bunden af. Told-programmet vil tage hensyn til, at administrationerne har forskellige udgangspunkter. Der vil være en indbygget fleksibilitet, som giver medlemsstaterne mulighed for at skræddersy en handlingsplan til deres individuelle behov.

Told-programmet har en betydelig indflydelse på det daglige arbejde, idet de nuværende systemer dagligt stiller ajourførte oplysninger til rådighed for mere end 100 000 toldmedarbejdere. Told-programmet er også en stor støtte for toldembedsmænd, når det gælder om at bekæmpe falskneri og tilrettelægge kontroller.

Merværdien af Fællesskabets engagement og forslagets sammenhæng med andre finansielle instrumenter og eventuel synergi

Se afsnit 2 i konsekvensanalysen for Told 2013 og Fiscalis 2013.

En mere detaljeret gennemgang findes i punkt 6 i konsekvensanalysen for Told 2013-programmet.

Hvis Told-programmet ikke fandtes, ville der stadig være et behov i medlemsstaterne for at forbedre samarbejdet og søge at gennemføre harmoniseringsforanstaltninger for at opfylde Fællesskabets toldpolitiske målsætninger. Det ville f.eks. betyde, at der ikke ville eksistere sikre net og informationsudvekslingssystemer mellem de 25 medlemsstater, og der ville ikke være mulighed for interoperabilitet og sammenkobling af it-systemerne. Uden støtten fra et fællesskabsprogram ville det tage meget længere tid at nå målene. Det ville koste mange flere personaleressourcer og finansielle midler, samtidig med at resultaterne ville være ringere og navnlig meget dårligere organiseret. Midtvejsevalueringen har vist, at der enighed blandt alle interessenter i programmet om, at et fællesskabsprogram er væsentligt for at få toldunionen til at fungere.

Told-programmet har tilvejebragt strukturer, som gør det muligt for embedsmænd på toldområdet at udveksle viden og erfaringer på en struktureret måde. Takket være disse strukturer er Told-programmet blevet en standard for samarbejde, når det gælder om at gennemføre EU’s toldpolitik. Programmet har en indbygget fleksibilitet, som gør, at medlemsstaternes administrationer får mulighed for at udvikle skræddersyede løsninger til deres individuelle behov. Uden 2013-programmet vil det ikke være muligt at organisere informations- og videndeling mellem alle toldmyndigheder og på alle toldområder på en systematisk måde. Hvis Told-programmet standses, vil de etablerede strukturer og kontakter falde fra hinanden, idet den kraft, der knytter dem sammen, forsvinder. Toldadministrationerne kan som følge heraf blive mere selvfikserede frem for at tilskynde til videndeling og at lære af hinanden.

Forslagets mål, forventede resultater og øvrige indikatorer set i forbindelse med ABM-rammen

Det overordnede mål for programmet er at sikre, at medlemsstaternes toldadministrationer:

(a) Sikring af, at aktiviteterne på toldområdet opfylder det indre markeds behov, herunder for forsyningskædesikkerhed

(b) lige så effektivt samspil mellem og opgaveløsning hos toldadministrationerne som var de én myndighed, således at det sikres, at kontrollerne er ækvivalente overalt inden for Fællesskabets toldområde og at legitime forretningsaktiviteter understøttes

(c) sikring af den nødvendige beskyttelse af Fællesskabets finansielle interesser

(d) styrkelse af borgernes sikkerhed og sikring

(e) forberedelse af udvidelsen, herunder erfarings- og videndeling med de berørte landes toldadministrationer.

De specifikke mål for programmet er:

(a) At reducere de administrative byrder og efterlevelsesomkostninger for de erhvervsdrivende ved at forbedre standardiseringen og forenklingen af toldsystemer og toldkontrol, især for data-input og risikostyring

(b) at identificere, udvikle og anvende bedste arbejdspraksis, især på områderne forudgående og efterfølgende revisionskontrol, risikoanalyse, toldkontrol og forenklede procedurer

(c) at vedligeholde et system til måling af medlemsstaternes resultater inden for toldadministration for at forbedre resultaterne

(d) at støtte tiltag til at forebygge uregelmæssigheder ved hurtigt at formidle kontroloplysninger til toldsteder i forreste linje

(e) at støtte skabelsen af et transeuropæisk elektronisk toldmiljø gennem udvikling af interoperable kommunikations- og informationssystemer med heraf følgende lovgivningsmæssige og administrative ændringer

(f) at vedligeholde de bestående kommunikations- og informationssystemer, og efter behov udvikle nye systemer

(g) at iværksætte tiltag, som kan støtte toldtjenesterne i lande, som er ved at forberede deres tiltrædelse

(h) at bidrage til etablering af toldadministrationer af høj kvalitet i tredjelande

(i) at forbedre samarbejdet mellem toldadministrationer i EU og i tredjelande, herunder navnlig partnerskabslandene i den europæiske naboskabspolitik

(j) at udvikle og styrke fælles uddannelse.

Kommissionen fastlægger hvert år et arbejdsprogram.

Indikatorer

Indikatorerne udvikles før Told 2013-programmets begyndelse.

Gennemførelsesmetode (vejledende)

X Central forvaltning

Direkte af Kommissionen

OVERVÅGNING OG EVALUERING

Overvågningssystem

Indikatorerne udvikles således, at udviklingen jævnligt kan kontrolleres.

De deltagende landes administrationer meddeler Kommissionen alle de oplysninger, der er nødvendige, for at opfølgningsrapporterne kan udarbejdes på en så effektiv måde som muligt.

Evaluering

Konsekvensanalyse

Der er udarbejdet en konsekvensanalyse, som ledsager forslaget.

Forudgående evaluering

Den forudgående evaluering er erstattet af konsekvensanalysen.

Forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)

Regler for fremtidige evalueringer og deres hyppighed

I midtvejsevalueringsrapporten vil der blive givet en første evaluering af de resultater, der er opnået midtvejs igennem programmet med hensyn til effektivitet og efficiens. Relevansen af programmets oprindelige mål vil også blive evalueret for at se, om der eventuelt skal ske ændringer eller tilpasninger i anden fase af gennemførelsen af programmet. Midtvejsrapporten vil blive baseret på rapporter fra de deltagende lande og på alle andre tilgængelige data. Den udarbejdes af Kommissionen.

Slutrapporten vil blive baseret på midtvejsevalueringen, på slutrapporterne fra de deltagende lande og på alle andre tilgængelige data. Den vil give en slutevaluering af programmets effektivitet og efficiens ved at sammenligne de opnåede resultater med programmets mål. Der kan blive tale om andre evalueringskriterier så som anvendelighed og bæredygtighed.

1. Programmet underkastes en midtvejsevaluering og en slutevaluering , der foretages under Kommissionens ansvar ved hjælp af de i stk. 2 omhandlede rapporter, som de deltagende lande har udarbejdet, og af al anden relevant information.

I midtvejsevalueringen gennemgås de resultater, der er opnået midtvejs i gennemførelsen af programmet hvad angår virkning og effektivitet, og det undersøges om programmets oprindelige mål fortsat er relevante. Desuden foretages der en vurdering af bevillingsanvendelsen og af status for opfølgning og gennemførelse.

I den endelige evaluering fokuseres der blandt andet på virkningen og effektiviteten af aktiviteterne under programmet.

2. De deltagende lande sender følgende til Kommissionen:

(a) senest den 31. marts 2011 en midtvejsevalueringsrapport om programmets relevans, virkning og effektivitet

(b) senest den 31. marts 2014 en slutevalueringsrapport, der blandt andet fokuserer på programmets virkning og effektivitet.

3. Kommissionen forelægger Europa-Parlamentet og Rådet følgende:

(a) senest den 30. september 2011 en midtvejsevalueringsrapport, jf. stk. 1, og en meddelelse om, hvorvidt programmet bør videreføres

(b) senest den 30. september 2014 en slutevalueringsrapport, jf. stk. 1.

FORHOLDSREGLER MOD SVIG

Udgifterne til udvikling af en sikker transeuropæisk computerinfrastruktur og andre aktiviteter udviklet under programmet gennemføres på kontraktbasis og vil før betaling blive omfattet af den sædvanlige kontrolprocedure i Kommissionens tjenestegrene under hensyn til de kontraktuelle forpligtelser og kravet om forsvarlig økonomisk og almindelige forvaltning. Forholdsregler mod svig (kontrol, rapporter osv.) indgår i alle kontrakter, som indgås mellem Kommissionen og støttemodtagere.

Fælles aktioner (de af værktøjskassens instrumenter, der vedrører mennesker) betales af Told 2013-programmets budget for fælles aktioner. For embedsmænd gælder følgende:

Hver medlemsstat har et Told-kontaktpunkt, som modtager et forskud til at godtgøre rejse- og opholdsudgifter for embedsmænd, der deltager i en Told-aktivitet, i overensstemmelse med de finansielle regler, der er fastlagt for programmerne. Kontaktpunkterne godtgør også et sæt organisatoriske omkostninger, som er klart defineret i programmets finansieringsvejledning. De deltagende lande aflægger beretning om disse udgifter ved hjælp af ”Activity Reporting Tool” og opbevarer støttedokumenter i deres lokale arkiv i mindst fem år efter udløbet af det budgetår, hvor udgiften påløber.

Deltagere fra tredjelande, internationale organisationer eller den private sektor godtgøres direkte af Kommission ifølge gældende praksis.

Kommissionens finansafdelinger gennemfører kontrolbesøg i medlemsstaterne for at sikre, at de finansielle regler for programmets forvaltning overholdes.

RESSOURCER

Finansielle omkostninger i forbindelse med forslagets mål

Beskrivelse af mål, foranstaltninger og output | Type output | Gen. snit. omkostn. | 2008 | 2009 | 2010 | 2011 | 2012 | Året 2013 | I ALT |

Året 2008 | Året 2009 | Året 2010 | Året 2011 | Året 2012 | Året 2013 |

Tjenestemænd eller midlertidigt ansatte[18] (14 01 01) | A*/AD | 14 | 14 | 14 | 14 | 14 | 14 |

B*, C*/AST | 14 | 14 | 14 | 14 | 14 | 14 |

Personale, der finansieres[19] over art. 14 01 02 | 12 | 14 | 14 | 14 | 14 | 14 |

Andet personale[20], der finansieres over art. 14 01 04/05* | 7 | 7 | 7 | 7 | 7 | 7 |

I ALT | 47 | 49 | 49 | 49 | 49 | 49 |

* Personaleressourcerne omfatter personale, som allerede er nævnt forslaget til beslutning om papirløse rammer for told og handel (KOM(2005) 609) og i forslaget til forordning om EF-toldkodeksen (KOM(2005) 608 samt personale afsat til forvaltning af programmet (2A*, 2B*/C*, 1 NE)

Opgavebeskrivelse

I alt er der behov for følgende personaleforøgelse:

2008 | 2009 | 2010 | 2011 | 2012 | 2013 |

A* | 0 | 0 | 0 | 0 | 0 | 0 |

B*/C* | 0 | 0 | 0 | 0 | 0 | 0 |

Udstationerede nationale eksperter | 3 | 2 | 0 | 0 | 0 | 0 |

Eksperter | 0 | 0 | 0 | 0 | 0 | 0 |

De ekstra personaleressourcer omfatter personale, som allerede er nævnt i forslaget til beslutning om papirløse rammer for told og handel (KOM(2005) 609) og i forslaget til forordning om EF-toldkodeksen (KOM(2005) 608.

Kilde til personaleressourcer (vedtægtsomfattede)

x Stillinger, der i øjeblikket er afsat til forvaltningen af programmet, og som skal erstattes eller forlænges: 9 stillinger, som i øjeblikket er afsat til denne aktivitet, vil fortsat blive anvendt inden for e-told og den moderniserede toldkodeks, og 8 stillinger var forhåndsafsat hertil i budgetproceduren 2006

x Stillinger, der er forhåndsallokeret i forbindelse med APS/FBF-proceduren for år 2007. Der er anmodet om 8 stilling til e-told og den moderniserede toldkodeks

( Stillinger, hvorom der skal ansøges i forbindelse med den næste APS/FBF-procedure

( Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling)

( Stillinger, der er nødvendige i år n, men ikke forudset i APS/FBF-proceduren for det pågældende år

Andre administrative udgifter, der er medtaget i referencebeløbet (14 01 04/05 – udgifter til administrativ forvaltning)

i mio. EUR (3 decimaler)

Budgetpost (nummer og betegnelse) | 2008 | 2009 | 2010 | 2011 | 2012 | 2013 | I ALT |

Anden teknisk og administrativ bistand | p.m. | p.m. | p.m. | p.m. | p.m. | p.m. | p.m. |

- intern | 1,132 | 1,132 | 1,132 | 1,132 | 1,132 | 1,132 | 6,792 |

- ekstern | p.m. | p.m. | p.m. | p.m. | p.m. | p.m. | p.m. |

Teknisk og administrativ bistand i alt | 1,132 | 1,132 | 1,132 | 1,132 | 1,132 | 1,132 | 6,792 |

* Den tekniske og administrative bistand omfatter kun personale, som allerede er nævnt forslaget til beslutning om papirløse rammer for told og handel (KOM(2005) 609) og i forslaget til forordning om EF-toldkodeksen (KOM(2005) 608.

Udgifter til personaleressourcer og dermed forbundne udgifter, der ikke er medtaget i referencebeløbet

i mio. EUR (3 decimaler)

Arten af personaleressourcer | 2008 | 2009 | 2010 | 2011 | 2012 | 2013 | I ALT |

Tjenestemænd og midlertidigt ansatte (14 01 01) | 3,024 | 3,024 | 3,024 | 3,024 | 3,024 | 3,024 | 18,144 |

Personale finansieret over artikel 14 01 02 (hjælpeansatte, nationale eksperter, kontraktansatte osv.) (oplys budgetpost) | 0,768 | 0,896 | 0,896 | 0,896 | 0,896 | 0,896 | 5,248 |

Samlede udgifter til personaleressourcer og dermed forbundne udgifter (IKKE medtaget i referencebeløbet) | 3,792 | 3,920 | 3,920 | 3,920 | 3,920 | 3,920 | 23,392 |

Beregning – tjenestemænd og midlertidigt ansatte

Der henvises om fornødent til punkt 8.2.1.

108 000 EUR årligt pr. tjenestemand/midlertidigt ansat

Beregning – personale, der finansieres over art. 14 01 02

Der henvises om fornødent til punkt 8.2.1.

64 000 EUR om året for personale, der finansieres over art. 14 01 02

Beregning – personale, der finansieres over art. 14 01 04/05

Der henvises om fornødent til punkt 8.2.1.

161 700 EUR pr. år pr. ansat, der finansieres over art. 14 01 04/05

Andre administrative udgifter, der ikke er medtaget i referencebeløbet i mio. EUR (3 decimaler) |

2008 | 2009 | 2010 | 2011 | 2012 | 2013 | I ALT |

14 01 02 11 01 – Tjenesterejser | 0,300 | 0,300 | 0,300 | 0,300 | 0,300 | 0,300 | 1,800 |

14 01 02 11 02 – Møder og konferencer | p.m. | p.m. | p.m. | p.m. | p.m. | p.m. | p.m. |

14 01 02 11 03 – Udvalg[22] | 0,012 | 0,012 | 0,012 | 0,012 | 0,012 | 0,012 | 0,072 |

14 01 02 11 04 – Undersøgelser og høringer | p.m. | p.m. | p.m. | p.m. | p.m. | p.m. | p.m. |

14 01 02 11 05 - Informationssystemer | p.m. | p.m. | p.m. | p.m. | p.m. | p.m. | p.m. |

2 Andre forvaltningsudgifter i alt (14 01 02 11) | 0,312 | 0,312 | 0,312 | 0,312 | 0,312 | 0,312 | 1,872 |

3 Andre udgifter af administrativ karakter (angiv hvilke, herunder budgetpost) | p.m. | p.m. | p.m. | p.m. | p.m. | p.m. | p.m. |

Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) | 0,312 | 0,312 | 0,312 | 0,312 | 0,312 | 0,312 | 1,872 |

* Møderne er allerede nævnt i forslaget til beslutning om papirløse rammer for told og handel (KOM(2005) 609) og i forslaget til forordning om EF-toldkodeksen (KOM(2005) 608.

Beregning – Andre administrative udgifter, der ikke er medtaget i referencebeløbet

1 000 EUR pr. tjenesterejse

Udvalg: Komitologiudvalg: Told-udvalget, et møde årligt, rejseudgifter til 27 eksperter

[1] KOM/2005/11 af 6. april 2005 (Konsekvensanalyse – SEC 2005/423).

[2] Udtrykket Told-programmet henviser til Told-programmet som sådan, uanset om det er Told 2000, 2002, 2007 eller 2013. Hvis der skal henvises til et særligt program, er det henholdsvis 2007-programmet eller 2013-programmet.

[3] KOM(2005) 330 af 20.7.2005 og SEC(2005) 622/3 af 2.5.2005.

[4] EUT L 144 af 30.4.2004, korrigeret version i EUT L 181 af 18.5.2004, s.2.

[5] KOM(2005) 609 endelig af 30.11.2005.

[6] EUT C .. af .. , s. ..

[7] EUT C .. af .. , s. ..

[8] EFT L 36 af 12.2.2003, s. 1.

[9] Indsættes i løbet af forhandlingerne.

[10] EFT L 172 af 18.6.1999, s. 1, senest ændret ved beslutning 2003/429/EF (EUT L 147 af 14.6.2003, s. 25).

[11] EFT L 184 af 17.7.1999, s. 23.

[12] Opdelte bevillinger.

[13] Ikke-opdelte bevillinger.

[14] Udgifter, som ikke henhører under kapitel 14 01 i afsnit 14.

[15] Udgifter inden for artikel 14 01 04 i afsnit 14.

[16] Posten vedrørende de administrative udgifter foregriber en eventuel outsourcing af programaktiviteterne. Budgettallene vil først foreligge efter afslutningen i 2006 af en gennemførlighedsundersøgelse af emnet.

[17] Andre udgifter inden for artikel 14 01 ud over artikel 14 01 04 eller 14 01 05.

[18] Udgifter, der IKKE er medtaget i referencebeløbet.

[19] Udgifter, der IKKE er medtaget i referencebeløbet.

[20] Udgifter, der er medtaget i referencebeløbet.

[21] Der skal henvises til den specifikke finansieringsoversigt for det eller de pågældende forvaltningsorganer.

[22] Oplys, hvilken type udvalg det drejer sig om, og hvilken gruppe det tilhører.